**46TKME Önkéntes nyugdíjpénztárak teljes költségmutatója**

**A tábla kitöltése**

A tábla az önkéntes nyugdíjpénztárak teljes költségmutatója számításáról és közzétételéről szóló 20/2019. (IX.20.) MNB ajánlás alapján kiszámolt pénztári teljes költségmutató értékek beküldésére szolgál.

**A tábla oszlopai**

*1. oszlop Portfólió neve*

Választható portfóliós rendszert működtető pénztár esetén a portfólió nevét kell megjeleníteni. Választható portfóliós rendszert nem működtető pénztárnál a pénztár nevét javasoljuk beírni.

*2. oszlop Portfólió kódja*

Választható portfóliós rendszert működtető pénztár esetén választható portfólió kódját, Választható portfóliós rendszert nem működtető pénztárnál a pénztár fedezeti tartalékának kódját kell szerepeltetni.

*3. oszlop Választható portfólió*

Itt kell feltüntetni, hogy a pénztár választható portfóliós rendszert működtet vagy sem („VPR”, „Nem VPR”).

*4. oszlop Pénztár jellege*

Itt kell feltüntetni, hogy az adott pénztár az Öpt. 2. § (3) bekezdés j) és k) pontja alapján nyílt vagy zárt („Nyílt”, „Zárt”).

*5. oszlop TKMNYP 10 éves*

A pénztár által az adott portfólióhoz tartozó, 10 éves tartamra kiszámolt TKM értéket a pénzügyi szférában szokásos 4 tizedes (bázispont alapú) pontossággal kell szerepeltetni, százalékos formában (pl. ha a TKM értéke 1,23%, akkor a cellába 0,0123-t kell beírni).

*6. oszlop TKMNYP 20 éves*

A pénztár által az adott portfólióhoz tartozó, 20 éves tartamra kiszámolt TKM értéket a pénzügyi szférában szokásos 4 tizedes (bázispont alapú) pontossággal kell szerepeltetni, százalékos formában (pl. ha a TKM értéke 1,23%, akkor a cellába 0,0123-t kell beírni).

*7. oszlop TKMNYP 30 éves*

A pénztár által az adott portfólióhoz tartozó, 30 éves tartamra kiszámolt TKM értéket a pénzügyi szférában szokásos 4 tizedes (bázispont alapú) pontossággal kell szerepeltetni, százalékos formában (pl. ha a TKM értéke 1,23%, akkor a cellába 0,0123-t kell beírni).